मेष- आज सुबह ही चंद्रमा आपकी राशि से रिपु भाव में आ जाएगा. आज आपको अपने स्वभाव-व्यवहार में थोड़ा सावधान रहना होगा. आज आपको अपने शत्रुओं की सक्रियता का सामना उस समय करना हो सकता है,जब आप संभवतः अपने मित्रों से बिगाड़ कर चुके होंगे. और बात सिर्फ आपकी वाणी की है. अपना मन सकारात्मक बनाए रखें और कम से कम अपने प्रियजनों के साथ अपनी वाणी और व्यवहार पर थोड़ा नियंत्रण रखें. आज मन में तरह-तरह की बातें चलती रहेंगी, जो मानसिक भ्रम और बेचैनी पैदा करेंगी. ऐसे में आज आप कोई बड़ा निर्णय न लें. आज लिया गया फैसला आपके हितों के प्रतिकूल रहेगा. आज दिन में कोई बड़ी उठापटक आपके साथ नहीं होगी. लेकिन आज आपको अपने निकट मित्रों की अनुपस्थिति, अनुपलब्धता बहुत खलेगी, चाहे वह आपके कार्यक्षेत्र की बात हो, आपके बिजनेस का मामला हो, आपका क्लासरूम हो या आपके खेल का मैदान हो. इससे आप मन में थोड़ी परेशानी तो महसूस करेंगे, लेकिन किसी की अनुपस्थिति से आपका कोई काम नहीं रुकेगा. आप अपने सारे महत्वपूर्ण कार्य सफलतापूर्वक पूरे करेंगे. आज आपको अपनी नई-पुरानी मेहनत का कोई शानदार पुरस्कार भी प्राप्त हो सकता है. आज आपको दूसरों की मदद करने का भी बहुत अच्छा मौका मिलेगा.